b'\n_START_ARTICLE_\nPustula\n_START_PARAGRAPH_\nP\xc3\xbastula je z gnojem napolnjen mehur\xc4\x8dek na ko\xc5\xbei. Pogosto se pojavijo zaradi bakterijske oku\xc5\xbebe lasnega me\xc5\xa1i\xc4\x8dka (folikulitis), lahko pa tudi zaradi dolo\xc4\x8denih vnetnih bolezni, kot je na primer pustularna luskavica. Pogoste so tudi pri mozoljavosti. Pojavijo se lahko kjerkoli po telesu, najpogosteje pa po obrazu, ramenih, hrbtu, po oprsju in na predelih pove\xc4\x8danega znojenja (dimlje, pazduha).'